|  |  |  |  |  |
| --- | --- | --- | --- | --- |
| Razred: 2. | Predmet: LUM | Ura:  2 uri | Datum: | Učitelj: |
| **Sklop: POLETJE** | | | | |
| **Učna enota:** Slikanje na prostem: VELIKOST SLIKARSKE PODLAGE – SLIKANJE NA ASFALTU | | | | |
| **Cilji:**   * Pri slikanju na prostem si pridobijo občutek za slikanje na izjemno veliki slikarski   podlagi – asfaltu.   * Navajajo se na pravilno uporabo barvnih kred. * Razvijajo vztrajnost pri poslikavi večjih ploskev. * Pri delu v skupini razvijajo občutek za tvorno sodelovanje s sošolci. | | | | |
| **Učne metode:** *verbalno tekstualna* – razlaga, razgovor, pripovedovanje, poslušanje, poročanje, grafično delo, branje, pisanje, opazovanje  *demonstrativno ilustracijska –* prikazovanje oz. demonstracija  *eksperimentalna* – eksperimentiranje  *izkustveno učenje –* igra, praktično delo | | | | |
| **Učne oblike:** frontalna, individualna, skupinska, delo v dvojicah | | | | |
| **Učni pripomočki/sredstva:** bele in barvne krede, asfaltna tla na prostem | | | | |
| **IZVEDBA UČNE URE** | | | | |
| * *Navodila*   Zberemo se ob asfaltnem delu šolskega dvorišča, na katerem lahko slikamo z barvnimi kredami.   * *Izhodišče in vpeljava likovnega problema*   Pogovorimo se o slikarskih podlagah. Na kaj lahko slikamo?  Naštevajo: na papir (risalne liste), les, platno, stene … in tudi na asfaltna tla.  Asfaltna tla so za nas zelo velika slikarska podlaga.   * *Likovna naloga*   Naslikali bomo sebe, z veselim obrazom in v živahno razgibanih pozah. V naravni velikosti! Najprej bomo naredili risbo z belo kredo, potem bomo barvali z barvnimi kredami.  Demonstracija postopka  Pozovemo učenca, naj leže na asfalt in zavzame neko pozo, npr. razširi roke, noge usmeri, kot da teče, poskakuje …  Vzamemo kredo in okoli njegovega telesa na asfalt narišemo linijo.  Zdaj imamo obliko njegovega telesa v naravni velikosti na asfaltu. Potem bo lahko sam nadaljeval z risanjem obraza, podrobnosti, barvanjem.   * *Skupinsko delo učencev*   Najprej razporedimo učence v dvojice tako, da bo vsak učenec dobil sošolca, ki bo na asfalt narisal obliko njegovega telesa. Razdelimo bele krede.  Učenci najprej v dvojicah rišejo oblike telesa.  Razdelimo barvne krede. Vsak sebi naslika podrobnosti in sliko domiselno dokonča.  Spodbujamo posameznike pri slikanju.  Slike na majhno podpišejo.  Fotografiramo celoten izdelek.   * *Vrednotenje*   Ko so slike dokončane, se zberemo ob njih in na tleh opazujemo razposajen, vesel razred. Pogovorimo se o nastalih izdelkih, učenci lahko tudi predstavijo svojo figuro.  Usmerjamo pogovor v opazovanje različnih likovnih rešitev, prizadevnost posameznih učencev, domišljijo.  Pozorni smo, da opazimo in omenimo dobre posebnosti čisto vsakega likovnega izdelka. | | | | |